ລມຕ ປ້ອງກັນປະເທດ Carter ສັນລະເສີນ ພັນທະມິດ ລະຫວ່າງ ສຫລ ກັບ ຍີ່ປຸ່ນ
ທ່ານ Carter ຈະ​ທຳ ​ການເຈລະຈາກັນຄືນໃໝ່​ ກ່ຽວກັບການ​ຮ່ວມ​ມື​ ດ້ານ​​ປ້ອງ​ກັນປະເທດ ລະຫວ່າງ ວໍ​ຊິງ​ຕັນ ​ແລະ ໂຕ​ກຽວ ​​ໃນການ​ຢ້ຽມຢາມຍີ່ປຸ່ນ ​ເປັນເວລາ 3 ມື້.
ລັດຖະມົນຕີປ້ອງກັນປະເທດ ສະຫະລັດ ທ່ານ Ashton Carter ໄດ້ປະຕິຍານວ່າ ຈະຂະຫຍາຍການຮ່ວມມື ດ້ານການປ້ອງກັນ ປະເທດກັບຍີ່ປຸ່ນ ຂະນະທີ່ ທ່ານ ໄດ້ທຳການເຈລະຈາ ກັບຄູ່ ຕຳແໜ່ງຝ່າຍຍີ່ປຸ່ນ ໃນວັນພຸດມື້ນີ້ ຢູ່ທີ່ນະຄອນຫລວງ ໂຕກຽວ ທ່ານ Carter ໃນມື້ທຳອິດ ຂອງການຢ້ຽມຢາມຍີ່ປຸ່ນ ເປັນເວລາ 3 ມື້ ຊຶ່ງທັງສອງຝ່າຍ ຈະທຳການເຈລະຈາກັນຄືນໃໝ່ ກ່ຽວກັບ ການຮ່ວມມືດ້ານປ້ອງກັນປະເທດ ລະຫວ່າງ ວໍຊິງຕັນ ແລະ ໂຕກຽວ ການເດີນທາງໃນຄັ້ງນີ້ ຍັງເປັນຂີດໝາຍ ທີ່ເນັ້ນເຖິງ ການເປັນ ພັນທະມິດທາງດ້ານທະຫານ ອັນຍາວນານ ຂອງທັງສອງປະເທດ ຊຶ່ງເປັນພາກສ່ວນ ອັນສຳຄັນ ທີ່ທຳນຽບຂາວ ພະຍາຍາມ ທີ່ຈະໃຫ້ມີການເພັ່ງເລັງຄືນໃໝ່ ບູລິມະສິດຂອງຕົນ ຕໍ່ພາກພື້ນເອເຊຍ ໃນການຖະແຫລງ ທີ່ມີລັດຖະມົນຕີປ້ອງກັນປະເທດ ຍີ່ປຸຸ່ນ ນາຍພົນ Nakatani ຢືນຢູ່ ຄຽງຂ້າງນັ້ນ ທ່ານ Carter ກ່າວວ່າ ທ່ານ ໄດ້ຮັບ ຂອງອັນທີ່ເອີ້ນວ່າ ການສ້າງ ຄວາມກ້ຳເກິງຄືນໃໝ່ນັ້ນ ໃນລະຫວ່າງ ການເຈລະຈາກັບທ່ານ Nakatani ນັ້ນ ທ່ານ Carter ຍັງໄດ້ກ່າວອີກວ່າ ທ່ານ ໄດ້  ກ່ຽວກັບທ່າທີຂອງສະຫະລັດ ໃນເລື້ອງໝູ່ເກາະ ຢູ່ໃນທະເລຈີນ ຕາເວັນອອກ ທີ່ເປັນຈຸດສູນກາງຂອງຂໍ້ຂັດແຍ້ງກັນກັບຈີນນັ້ນ